
Hector Mario Quilotte a nace na Aruba, dia 24 di november 1941 den 
Ranchostraat. Su nomber di cariño ta Tico. Su mama yama Betsy Otilia 
Odor, casa cu Hector Eziquiel Quilotte. Nan ta en total shete ruman, cinco 
ruman homber y dos ruman muhe. Tico ta di cinco. E ta viudo awor. Su 
señora yama Julieta Quilotte-Jansen y a nace dia 7 di mei 1944. Tico a casa 
na 1966 y nan no tin yiu. Tico a lanta y crese den Rancho. 


Btogratia dl Hector Marlo QaUotte’Wco) 



E bida artisticio a nifica comparti cantamento y musica cu su 
trabou 


Segnn Hto cu 
tocamento no a 
cambla su blda, 
e la comparti’e 
hnnto cn sn bida 


Semper Tico a comparti su cantamento y 
tambe e tocamento cu su trabou. E 
tabata traha na Directie Posterijen, 
encarga cu un trabou hopi responsabel. 
Hasta e director a manda yam’e cu e 
mensahe cu ta un Dios e por sirbi. Sea 
postkantoor of keda canta, pasobra nan 
tabata toca practicamente tur anochi na 
hotel y ora Tico bay traha mainta, e 
curpa no ta dje bon ey. 


Cu tocamento a cambia su bida, 
absolutamente cu no! Tico a compartie 
hunto cu su bida y te dia di awe, ainda e 
no por para keto. Tico ta core auto, nan 
ta bisa e homber aki ta loco, pasobra tin 
ora e ta stuur bou di cantamento, 
pasobra bo ta expresa bo mes, e ta e 
miho manera pa bo saca loke bo tin 
aden. Sea ta tristesa of alegria. 


E bida Artistico 


Tempo nan tabatin 14 aña, Rudolf 
Brete (dffn) cu Tico tabata bay 
continuamente na e show di Ádisson 
Croes (dfm), na e radio-emisora Voz 
di Aruba. E tabata buscando talento 
artistico. Anto Rudolf tabata esun cu 
ta luci, pasobra e tabata canta tenor 
y Tico ta manera esun pa anim’e! 
Semper Tico tabatin gana di canta, 
pero cu un tiki miedo dje microfon. 

E n’sa kico microfon a hacie, pero 
nunca Tico a logra canta den e 
programa Buscando Talento 
Artistico. E por toca un tiki 


maraca y raspa, pero no otro 
instrumento musical. Nunca Tico a 
sigui les di canto. E tabata den 
koor, ey Tico a wordo yuda hopi 
door di defunto Rhoda Frigerio. 

Nan tabata canta den su coro y a 
forma un musical review. Nan a bay 
duna un presentacion di prueba (na 
Ingles: audition), na Aruba 
Caribbean Hotel. Lamentablemente 
nan no a acepta nan. Pues di Rhoda 
Tico a haya hopi guia den canto y 
tambe di defunto Rufo Odor (dfm), 
cu porcierto ta un famia di Tico 

tambe. Bon, bo por bisa den su trayectorio musical, Tico a canta tur cos. Tico a cuminsa den “De Trupialen”, 
despues cu “Los Elegantes”. E tempo aya, for di 1955 bin ariba, nan tabata canta tur cos! Y porcierto den los 
Elegantes mes nan a compaña Enrique Guzman, kende a bin Aruba. Como cu nan tabata toca y canta tur e 
canticanan di dje cu tur e artistanan di Hooligans na Mexico, nan a compañ’e facilmente. Y despues di esey, 
Tico a pasa pa musica latino y e tabata canta tur cos. Loke mas Tico ta gusta ta bolero. 


Participacion den diferente grupo musical 

Anteriormente Tico a cuminsa cu “Los Elegantes”, despues cu “The 

Hap Cats” cu a bira “Oruba Sextet” y despues a cambia den “Latin 
Power”. Tico a canta cu e orkesta di Mario Bislik (dfm) tambe. Y cu 

Joy Kock tambe nan a toca den Sheraton cu “ The Golden Notes”. 

Nan a toca basta aña y ultimamente bo por bisa tres, cuatro aña pasa 
Tico a forma parti di un conhunto cu Cay Luidens. Lamentablemente 
door di cierto problemanan cu Tico tin fisicamente, e mester a stop 
di berdad. Sinembargo, Tico a sigui canta su boleronan tur aña cu e 
haya invitacion pa duna un presentacion. 


L,- HHT 4 Jr ^+L 



Desaroyo Musical 


Tin hopi palabracion mester tuma 
luga, entre empresarionan con pa bo 
yega tal caminda. Tico ta kere cu 
awor e sistema lo ta mescos ainda. 
Bo mester traha adelanta bo 
programa di henter aña mes! Bo tin 
di traha hopi bon cu bo calender, 
sino bo ta pega barco. Semper nan a 
mara nan mes na contractnan. E 
disciplina cu nan tabatin, hopi biaha 
bo ta haya den conhunto mes, ora bo 
ta bay toca cierto caminda. E tempo 
aya, bo ta lag’e na e gentilesa di e 
persona cu a pidi bo pa bin toca, si 
nan kier duna bo algo di come y 
bebe. 




The Hap Cats 


kende tabata un hende cu ta gusta 
bisti! Ta continuamente nan ta na 
e costurero King (dfm) na San 
Nicolas. Nan tabata bisti e 
bachinan mas extravagante, 
bunita, cora, berde, tur ora nan 
tabata bisti masha bunita mes! Y 
cabando den Latin Power tabata 
mesun cos! Un anectoda di tempo 
di The Golden Notes. Joy Kock a 
bin cu e idea pa nan a bin bisti tur 
na blanco anto un dashi cora. Den 
e lobby un di e mucha 


Pa loke ta vestuario, esey si Tico 
ta bisa bo, nan tin di para keto un 
rato! Si bo weita e musiconan 
awendia con nan ta bisti, bo ta 
bisa: “Oh my God.” Si ta tempo di 
nan tempo, bo no ta subi podium 
asina! Pa cuminsa, na Aruba 
Caribbean Hotel, bo mester tabata 
picobelo, bunita y bon bisti. Nan a 
cuminsa cu e nomber di banda cu 
ta papia pa su mes: ” Los 
Elegantes”. Nan tabata bisti 
elegantemente, den Hap Cats 
tabata mescos. Den Oruba Sextet 
nan tabatin defunto Echi Odor 

hombeman cu ta traha na Sheraton di 
cu awor si nan ta parce poco 
termometer! Pasobra nan ta 
completamente na blanco cu dashi cora. 
Pa loke ta zonido riba podium, Tico por 
conta lo siguiente. Antes bo tabatin 
defunto Nancho Luidens, tata di Farita 
Luidens, kende tabata huur su ekipo y e 
microfonnan grandi ey. Practicamente 
bo ta sconde bo cara tras di e microfon. 
Y e tempo ey bo tin di paga bon tino, 
pasobra si bo 


Tico ta corda 
tabatin e 
amplifiernan 
bieu pa bo sinta 
ta drey na dje pa 
e traha un sorto 
di echo 


pone bo boca mucho cerca di e microfon 
bo ta haya un shock di coriente tambe! 

Kier men, wak pa bo hala leu! Despues a 
bin e sistema cu cada conhunto ta cana cu 
nan ekipo. Y awor bo ta haya ekiponan 
asina sofistica, cu reverb, echo etc.! Tico 
ta corda tabatin e amplifieman bieu pa bo 
sinta ta drey na dje pa e traha un sorto di 
echo, cu ta duna bo un stem pisa. Aworaki 
tur hende, tur cantante ta depende di e 
microfon bunita ey. 


Desaroyo como cantante 


E desaroyo como cantante a cuminsa tempran, den “De Tmpialen” mes, aunke Tico no tabata forma parti di e 
organisacion aki. Tico a drenta den e gmpo ora su mman a sali, pasobra e no por a keda den “De Trupialen”, 
como cu e tabata casa. E ora Tico a tuma su luga. Ey bo por bisa Tico a cuminsa na aña 1960 activamente. 
Pero cu su 15 aña caba el a start cu cantamento. 


Grabacion 


Cu Latin Power nan tin grabacion. Nan a bay graba 
te na Bogota. Y nan a graba aki mes na Tele Amba 
tambe cu Tirso Steba (dfim). Na Colombia nan a 
graba cu Henky Braafhart y Tito Flores tambe. Nan a 
graba e tempo ey disco cuarenticinco. Na Colombia 
nan a graba den un studio cu ocho canal, loke ta poco 
compara cu awor. Pero asina e tabata antes. Den Tico 
su caso, e tabatin den su cabes semper pa graba algo. 
E1 a dura algun aña prome cu el a realisa su soño. 
Danki na Johnny Scharbaay, Tico tin un cd cu ocho 
cancion di bolero. Pero den Latin Power si nan 
tabatin planea cu ta tanto piesa nan ta bay graba y 
nan a prepara kisas un par di luna cu hopi training. 


Despues nan a tuma contacto cu e studio na Bogota. 
Den e caso di Latin Power no tabata tin cover (caratula 
of kaft), pasobra ta disco cuarenticinco e tabata. Den e 
caso di e cd di Tico, ta su sobrino a yud’e masha hopi 
mes. Pa pone e potret, pa hinca tur cos den otro. E 
tabata fantastico haci. Y den e caso di su cd ta Johnny 
Scharbaay mes a haci e areglonan pa Tico cu porcierto 
el a haya hopi elogio ora cu nan a wak e nombeman di 
e hendenan cu a compaña Tico riba e cd. Nan ta bisa 
Tico cu el a scoge créme de la créme. Mayoria ta 
musiconan cu a bay conservatorio. E tabata un dushi 
experiencia, sigur cu si! 


E parti internacional 


Cu “Latin Power” nan a biaha pa Corsou, Venezuela, Colombia y cu “Oruba Sextet” nan a bay 
Suriname na Torarica. Despues nan a haya te hasta chens cu nan por a bay Singapore, den e 
cadena di Sheraton, pero lamentablemente el a keda na planeamento so. Ñan no por a hacie 
mas, ya cu nan tur tabata seis hende cu bon trabou. Dus tabata dificil pa bo bay laga esey, anto 
bay den un aventura cu bo no sa kico e lo por bira. Na Aruba Tico a yega di actua den Festival 
di tumba y tambe Tico a canta den Festival Voz di Oro. Tico a yega di gana Festival di 
Posterijen. 

Y na aña 2007, e tabata na un concierto mas bien na 
Cartagena, pa un presentacion di son y bolero. Ta prome 
biaha di su bida cu el a canta dilanti 3000 hende! Pero 
esey tabata mas o menos intemacional. Aki na Amba nan 
a toca hunto cu Gran Combo mas di un biaha. “Latin 
Power” tabata un di e prome conhuntonan cu a biaha pa 
Corsou, pasobra aya e porta tabata hopi cera mes. 


Sugerencia pa futuro generacion 


Tico a ripara un fout grandi cu ta pasando na Aruba cu e muchanan cu ta bay scol di musica. Apenas nan sa do, 
re, mi, fa, sol, riba un trompet of saxofon, ya nan kier sa cu nan ta cla! Y esey no ta berdad, pasobra musica tin 
asina tanto faceta amplio cu ta asina rico! Tur dia bo ta siña cosnan nobo den musica. Kisas te hasta un sonido 
nobo cu bo mes a inventa na e momento ey, cu ni Mozart por a pensa riba dje. Ami lo bisa e muchanan pa 
dedica na esey! Tur generacion tabatin nan musica. Tempo nan tabata canta Rock & Roll, nan a yama nan tur 
pa loco! Aworaki bo ta haya musica modemo cu tin dia bo no ta comprende. Pero pa e generacion nobo, esaki 
ta musica! Pero Tico ta bisa nan kisas, pensa leu, pensa bek manera hopi cantantenan popular di awor, Tico 
por menciona por ehempel Luis Miguel. Ora cu el a ripara cu e por canta bolero bieu y gana placa cu ne, el a 
renoba bolero! Y el a bira un exito. E hubentud di awor ta haya por ehempel bolero, un ritmo chapo. Pero, 
bolero a bin pa keda! Bolero no ta muri. Cuanto ritmo a nace despues di bolero, pero nan a cay. Bolero tin 
hopi aña caba ta existi. Te hasta tin buki skirbi di dje, shen aña di bolero y mas. Pues, bolero no ta bay muri 
nunca! 

